Universiti Sultan Azlan Shah

Universiti Sultan Azlan Shah (USAS) (Arab: جامعة السلطان أزلن شاه) merupakan sebuah universiti Islam yang terletak di Bukit Chandan, Kuala Kangsar, Perak. Universiti ini ditubuhkan pada tahun 1999 oleh Majlis Agama Islam dan Adat Melayu Perak. Antara objektif terawal penubuhan USAS ialah untuk menjadikan universiti ini sebagai sebuah institusi pengajian tinggi agama cemerlang yang mengintegrasikan ilmu agama, sains, teknologi dan kemanusiaan. 

 Sejarah 


Kolej Islam Darul Ridzuan (KISDAR) ditubuhkan di bawah Enakmen Kawalan Sekolah-Sekolah Agama Islam 1996, di atas titah Duli Yang Maha Mulia Paduka Seri Sultan Perak Darul Ridzuan ketika itu, Sultan Azlan Muhibbuddin Shah pada tahun 1986.

Penubuhannya direalisasikan pada tahun 1999 dengan kampus sementara yang terletak di Jalan Dato’ Seri Shaari, Off Jalan Raja DiHilir, Ipoh dan dirasmikan oleh Duli Yang Maha Mulia Paduka Seri Sultan Perak Darul Ridzuan, Sultan Azlan Muhibbuddin Shah pada 16 Oktober 1999.

KISDAR ditubuhkan di bawah Enakmen Bil. 3 Tahun 2000, Enakmen Kerajaan Negeri Perak Darul Ridzuan. Enakmen ini dibentang dan diluluskan oleh Dewan Negeri Perak pada 19 November 2001 dan diperkenankan oleh Duli Yang Maha Mulia Paduka Seri Sultan Perak Darul Ridzuan, Sultan Azlan Muhibbuddin Shah pada 6 Mac 2002.

Pada 8 Februari 2006, Kerajaan Negeri Perak meluluskan kerja-kerja pembinaan kampus tetap KISDAR di atas sebidang tanah seluas 50 ekar yang diwakafkan Pemangku Raja Perak ketika itu, Raja Dr. Nazrin Shah di Chandan Putri, Kuala Kangsar. Kampus tetap dengan kos pembinaan berjumlah RM 66 juta siap pada tahun 2008. Pada 16 Julai 2009, Duli Yang Maha Mulia Paduka Seri Sultan Perak Darul Ridzuan ketika itu, Sultan Azlan Muhibbuddin Shah telah merasmikan kampus tetap KISDAR.

KISDAR kemudian dinaik taraf kepada kolej universiti yang dikenali sebagai Kolej Universiti Islam Sultan Azlan Shah (KUISAS) dan didaftarkan di bawah Akta Institusi Pendidikan Tinggi Swasta 1996 (Akta 555) pada 4 Mac 2013. Tiga tahun kemudian pada 10 Jun 2016, KUISAS menjadi sebagai universiti penuh berkuat kuasa secara serta merta. Susulan itu Universiti Sultan Azlan Shah (USAS) secara rasmi ditubuhkan pada 15 Jun 2016.

 Profil Korporat 
USAS telah dinaik taraf dan beroperasi secara rasmi sebagai universiti penuh pada 15 Jun 2016 setelah melalui fasa sebagai sebuah kolej (Kolej Islam Darul Ridzuan, KISDAR) dan kolej universiti (Kolej Universiti Sultan Azlan Shah, KUISAS). Sehingga ke hari ini, USAS telah melahirkan ribuan graduan dalam pelbagai bidang pengajian. Pencapaian ini menjadi testimonial USAS telah mendapat tempat di mata masyarakat.  

  Visi 
Menyebarkan kesejahteraan sejagat dengan mengembalikan keagungan tradisi institusi dan ilmuan islam serta menerokai ilmu-ilmu baharu.
  Misi 
PendidikanMenghasilkan graduan yang mempunyai kemantapan amal, keluhuran akhlak, keluasan ilmu dan kematangan profesionalisme, di samping memenuhi piawaian keperluan lapangan kerja.

Penyelidikan

Menyediakan suasana kondusif bagi para sarjana untuk meneroka, memperkukuh dan memperbaharui kebenaran melalui aktiviti penyelidikan.

Masyarakat

Menjuarai isu-isu kemanusiaan dan kemasyarakatan berasaskan nilai-nilai sejagat.

Pengantarabangsaan

Mengantarabangsakan semua kegiatan universiti.

  Objektif 
Objektif penubuhan USAS adalah untuk:-

 Menawarkan pengajian tinggi dan mengambil apa-apa tindakan yang bersampingan dengannya selaras dengan semua peruntukan Akta dan Perlembagaan USAS.
 Mengembangkan pelbagai jenis ilmu pengetahuan naqliah dan akliah yang selari dengan pegangan Ahli al-Sunnah Wa al-Jama’ah melalui pengajaran, penyelidikan, perundingan dan penerbitan.
 Melaksanakan semua perkara yang perlu bagi mencapai objektif di atas, yang dibenarkan oleh undang-undang.

  Falsafah 
 Menghayati dan menyebarkan konsep Rahmatan Lil ’Alamin (Rahmat ke Seluruh Alam) selari dengan jejak perjalanan Rasulullah S.A.W sebagaimana firman Allah S.W.T dalam Surah Al-Anbiya’, ayat 107, yang menjadi moto Universiti.
 Mengintegrasikan Ilmu, Iman, Amal dan Ihsan.
Memperkasa dan mendukung pegangan Ahli al-Sunnah Wa al-Jama’ah yang berdasarkan iktikad Asya’irah dan Maturidiyah dalam bidang akidah, mazhab Syafi’i dalam bidang fiqh, dan manhaj Imam al-Junayd dan Imam al-Ghazali dalam bidang tasawuf, serta ulama muktabar lain yang sealiran dengan mereka; dalam semua bidang ilmu, penerbitan, kenyataan secara lisan atau media, dan aktiviti-aktiviti Universiti.

  Dasar Kualiti 
 USAS komited dalam menyampaikan perkhidmatan pendidikan kepada pelanggan dengan cekap dan berkesan sejajar dengan visi dan misi.
 USAS hendaklah melaksanakan penambahbaikan berterusan bagi meningkatkan keberkesanan pelaksanaan MS ISO 9001:2015.
 Pengurusan Universiti 
Sistem pentadbiran USAS yang telus, komprehensif dan berkesan menunjukkan kesungguhan setiap lapisan warga universiti dalam menegakkan moto universiti "Rahmatan Lil 'Alamin".

  Canselor 

 Duli Yang Maha Mulia Paduka Seri Sultan Perak Darul Ridzuan Sultan Nazrin Muizuddin Shah Ibni Almarhum Sultan Azlan Muhibbuddin Shah Al-Maghfur-Lah

 Pro-Canselor 

 Yang Amat Berbahagia Orang Kaya Bendahara Seri Maharaja Jeneral (Bersara)Dato' Seri Diraja Tan Sri (Dr.) Mohd Zahidi Bin Haji Zainuddin

 YBhg. Tan Sri Prof. Dato’ Dr. Nordin KardiNordin Bin Kardi]]

 Pengerusi Lembaga Pengarah Universiti Sultan Azlan Shah 

 YABhg. Prof Tan Sri Dato’ Seri Noor Azlan Ghazali

  Naib Canselor 

 Prof. Dato' Dr. Wan Sabri Bin Wan Yusof

 Timbalan Naib Canselor Akademik & Penyelidikan 

 Prof. Dato' Dr. Ahamed Kameel Bin Mydin Meera

 Timbalan Naib Canselor Pentadbiran & Kewangan 

 Prof Madya Dr. Haji Anas Bin Md. Yusof

 Timbalan Naib Canselor Hal Ehwal Pelajar dan Jaringan Industri 

 Prof Madya Dr Shamsul Jamili Bin Yeop

 Mantan Rektor/ Naib Canselor 
NamaTarikh Mula KhidmatTarikh Tamat KhidmatYBhg. Dato' Hj Wan Zahidi bin Wan Teh7 Februari 200230 Jun 2005YBhg. Prof. Datuk Dr. Mohammed Yusoff bin Hussain25 Oktober 20056 Januari 2011YBhg. Prof. Dr. Jamil bin Hashim6 Januari 20111 Jun 2014YBhg. Tan Sri Prof. Dato’ Nordin Kardi20142023

 Fakulti dan Pusat Pengajian 

 Fakulti Pengajian Islam dan Sains Sosial 
Fakulti Pengajian Islam bertanggungjawab menawarkan program akademik dan mata pelajaran Pengajian Islam seperti yang ditetapkan oleh Universiti Sultan Azlan Shah. Dalam memastikan fungsinya efektif dan efisien dapat dicapai melalui amalan tadbir urus yang baik, Fakulti Pengajian Islam dibahagikan kepada empat buah jabatan dan satu unit:-

 Jabatan Usuluddin
 Jabatan Syariah
 Jabatan Bahasa dan Kesusasteraan Arab
 Jabatan Sains Kemanusiaan
 Unit Pentadbiran Am

 Fakulti Pengurusan dan Teknologi Maklumat 
Fakulti Pengurusan dan Teknologi Maklumat mempunyai dua jabatan iaitu:

 Jabatan Pengurusan
 Jabatan Teknologi Maklumat.

Matlamat utama penubuhannya adalah untuk melahirkan generasi berilmu yang mempunyai pengetahuan dan kemahiran dalam bidang pengurusan dan teknologi. Selain menumpukan kepada penyelesaian masalah, program-program pengajian di bawah fakulti juga menerapkan nilai-nilai Islam di dalam proses pembelajarannya yang memberikan nilai tambah kepada mahasiswa.

 Pusat Bahasa dan Pengajian Asasi 
Pusat Bahasa dan Pengajian Asasi (PBPA) merupakan pusat akademik di Universiti Sultan Azlan Shah yang disokong oleh Jabatan Bahasa Arab, Jabatan Bahasa Inggeris dan Pusat Asasi.

PBPA menawarkan program pradiploma dan praijazah yang dikenali sebagai program Pengajian Asasi. Program ini dirangka dan ditawarkan sebagai keperluan dan persediaan untuk pengajian peringkat diploma dan ijazah sarjana muda. PBPA menawarkan pelbagai kursus bahasa Melayu, bahasa Inggeris dan bahasa Arab untuk keperluan fakulti pengajian. Beberapa kursus, terutamanya bahasa Arab dan bahasa Inggeris diwajibkan untuk memenuhi syarat pengajian. PBPA turut menawarkan kursus-kursus bahasa untuk staf universiti, jabatan kerajaan, sektor swasta dan masyarakat awam.

Selain itu, PBPA juga menjalankan penyelidikan bahasa serta menyediakan perkhidmatan perundingan bahasa, penterjemahan dan penyuntingan. Perkhidmatan penterjemahan yang ditawarkan adalah daripada bahasa Arab dan Inggeris kepada bahasa Melayu dan sebaliknya. Perkhidmatan penterjemahan dan penyuntingan meliputi pelbagai bentuk seperti manuskrip, rencana, dokumen, risalah, dan sebagainya.

 Jabatan Pascasiswazah, Penyelidikan dan Perundangan 
Jabatan Pengajian Pascasiswazah, Penyelidikan dan Perundingan dahulunya dikenali sebagai Pusat Kembangan. Jabatan ini distrukturkan kepada dua unit iaitu Unit Pengajian Pascasiswazah serta Unit Penyelidikan dan Perundingan.

Unit Pengajian Pascasiswazah bertanggungjawab dalam mengendalikan semua urusan berkaitan pengurusan akademik, peperiksaan, pendaftaran pelajar pascasiswazah, penjadualan kelas, viva-voce serta urusan yang melibatkan sistem akademik mahasiswa dan ahli akademik. Unit Pengajian Pascasiswazah bermatlamat untuk memastikan perkara-perkara yang berkaitan pembelajaran serta pengurusan akademik mahasiswa dan ahli akademik berjalan lancar dari masa ke masa dan memastikan mahasiswa bergraduat mengikut tempoh yang telah ditetapkan.

Unit Penyelidikan dan Perundingan pula bermatlamat untuk memperkukuhkan peranan dan menjadikan USAS sebagai sebuah institusi pendidikan tinggi yang mempunyai kepakaran dalam bidang penyelidikan dan perundingan.

 Pusat Pengajian Terbuka dan Pembelajaran Professional 
Sebagai sebuah pusat pengajian terbuka dan jarak jauh yang cekap dan kondusif serta memenuhi aspirasi pendidikan masyarakat. Pusat ini menyediakan peluang pembelajaran yang fleksibel kepada pelajar tanpa mengira lokasi dan masa.
Objektif 

 Menawarkan program yang memenuhi pasaran industri semasa.
 Merekabentuk kandungan yang berkualiti, menarik dan interaktif bagi para pelajar.
 Menyediakan fasilitator yang cekap, mesra dan berpengetahuan bagi program yang diikuti.
 Menyediakan platform e-pembelajaran dan system sokongan yang membimbing pelajar dan mesra pengguna.

 Senarai Program 

 Program Prasiswazah 
BILNAMA PROGRAMKOD MQA1ASASI  SASTERAMQA/FA 79792DIPLOMA  PENGAJIAN ISLAMA107293DIPLOMA  SYARIAH ISLAMIYYAHA94604DIPLOMA  USULUDDINA94585DIPLOMA  KAUNSELING ISLAMIA107366DIPLOMA  KOMUNIKASI ISLAMA107377DIPLOMA  TAHFIZ AL-QURAN WA AL-QIRAATMQA/FA08838DIPLOMA  BAHASA ARAB DENGAN PENDIDIKANMQA/FA24969DIPLOMA  PERAKAUNANA946110DIPLOMA  PERBANKAN DAN KEWANGAN ISLAMA945711DIPLOMA  PENTADBIRAN PERNIAGAANA1072812DIPLOMA  PENGURUSAN MUAMALATA1073813DIPLOMA  TEKNOLOGI MAKLUMATA955914DIPLOMA  MULTIMEDIA DENGAN DAKWAH (Dahulu Dikenali Sebagai Diploma Multimedia Dan  Dakwah)MQA/FA979015IJAZAH  SARJANA MUDA KEWANGAN ISLAM (KEPUJIAN)MQA/FA411516IJAZAH  SARJANA MUDA PENTADBIRAN PERNIAGAAN (KEPUJIAN) KEUSAHAWANANMQA/FA1287517IJAZAH  SARJANA MUDA PENTADBIRAN PERNIAGAAN (KEPUJIAN) PEMASARANMQA/FA1287218IJAZAH  SARJANA MUDA SAINS KOMPUTER (KEPUJIAN)MQA/FA647819IJAZAH  SARJANA MUDA PENGAJIAN ISLAMMQA/FA373820IJAZAH  SARJANA MUDA USULUDDIN (HADIS)MQA/FA373921IJAZAH  SARJANA MUDA PERAKAUNAN (KEPUJIAN)MQA/FA568122IJAZAH  SARJANA MUDA SYARIAH GUNAANMQA/FA500323IJAZAH SARJANA MUDA  MULTIMEDIA KREATIF (KEPUJIAN)MQA/FA647424IJAZAH SARJANA MUDA  SENIBINA LANDSKAP (KEPUJIAN)MQA/PA931225IJAZAH SARJANA MUDA  PENTADBIRAN PERNIAGAAN (KEPUJIAN) MQA/PA844126IJAZAH SARJANA MUDA  KAUNSELING DENGAN KEPUJIANMQA/PA467327IJAZAH SARJANA MUDA  BAHASA ARAB (KEPUJIAN)MQA/PA879228IJAZAH SARJANA MUDA  INDUSTRI PERTANIAN (KEPUJIAN) MQA/PA1225229IJAZAH SARJANA MUDA  PENDIDIKAN AWAL KANAK-KANAKMQA/PA 11907
 Program Pascasiswazah 
BILNAMA PROGRAMKOD MQA1DIPLOMA  PASCASISWAZAH AMALAN KEHAKIMAN DAN GUAMAN SYARIE MQA/PA119082MASTER  OF BUSINESS ADMINISTRATION          MQA/FA50023MASTER  OF MANAGEMENT                     MQA/FA52864MASTER  OF INFORMATION TECHNOLOGY MANAGEMENT   MQA/FA56805MASTER  OF APPLIED SYARIAH                                                                          MQA/FA64756MASTER  OF USULUDDIN                                                                                                                                MQA/FA76007MASTER  OF ISLAMIC FINANCE                                                         MQA/PA84958MASTER  OF EDUCATION                                                                                    MQA/PA87939MASTER  OF PSYCHOLOGY                                                         MQA/PA974610Ph.D  IN USULUDDIN                                                                          MQA/FA959911Ph.D  IN MANAGEMENT                                MQA/FA647712Ph.D  IN APPLIED SYARIAH                                        MQA/PA647513Ph.D  IN SCIENCE                                              MQA/FA647914DOCTOR  OF PHILOSOPHY IN PSYCHOLOGY           MQA/PA9747
 Rujukan 

 Pautan luar 
 Laman Rasmi Universiti Sultan Azlan Shah

Kategori:Universiti dan kolej Islam di Malaysia
Kategori:Universiti swasta di Malaysia
Kategori:Universiti dan kolej di Perak